Durlacherin painiuran huipennus oli Guangzhoun MM-kilpailuissa 2006 saavutettu sarjan 55 kg pronssimitali. Kyseisessä turnauksessa Durlacher hävisi välieränsä iranilaiselle Hamid Soryan Reihanpourille, mutta voitti pronssiottelussa bulgarialaisen Venelin Venkovin. Vuoden 2007 MM-kilpailuissa Durlacher oli saman sarjan viides. Pan-Amerikan kisoista hän saavutti sarjan 60 kg hopeaa vuonna 2007 ja Pan-Amerikan mestaruuskilpailuista sarjassa 55 kg kaksi hopeaa ja pronssin.